1. Мәҡәлдең дауамын яҙығыҙ: *Белдең бер һүҙ...*

***Яуап: Белмәгәндең йөҙ һүҙ.***

1. Телмәр эшмәкәрлегенең дүрт төрөн һанап китегеҙ?
2. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

***Яуап: Архаизмдар.***

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

**Яуап: хәбәр**

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.

**Яуап: Йырлай алмам-беренсе зат;**

**Йәшәй алмам-беренсе зат;**

**Үҫкән-өсөнсө зат;**

**Булайым-беренсе зат.**

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?

**Яуап: Бәйләүес.**

1. Тыныш билдәләрен ҡуйығыҙ, аңлатығыҙ: *ғилем* ***-*** *ҡош****,*** *аҡыл* ***-***  *ҡанат.*

***Яуап: Һыҙыҡ билдәле бер шарттарҙа һөйләмде эйә составына һәм хәбәр составына бүлеү өсөн ҡулланыла.***

1. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

**Яуап: Шул - күрһәтеү алмашы;**

**Әллә нимә – билдәһеҙлек алмашы.**

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

**Яуап: Инеш һөйләмәдәр.**

1. ***Көнөн*** *яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала?

**Яуап: Исемдәр.**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?

***Яуап:* Бер составлы, атама һөйләм.**

1. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

**Яуап: Ҡылымдан.**

1. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.

**Яуап: Зәңгәр – предметтың төҫө;**

**Яҡты –күренеш;**

**Ғорур – сифаты;**

**Нескә – сифаты.**

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?.

**Яуап: Ф хәрефе.**

Б) Дәрес аҙағы ни менән бөтә?

**Яуап: Тәнәфес менән бөтә.**

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә?

**Яуап: 14 ҡош.**

15. ***Унлап, һигеҙләп*** һандарының төрөн билдәләгеҙ?

**Яуап: Сама һандары.**

16. Биш ***баш*** умарта, ете ***дана*** китап. Билдәләнгән һүҙҙәр нисек атала?

**Яуап: Нумератив һүҙҙәр.**

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?

**Яуап: Рәүештәр.**

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ?

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?**

**Яуап: Ымлыҡтар.**

20. *Айыу майы һөртөү* – мәғәнәһен аңлатығыҙ.

**Яуап: Фразеологизм. Йәшереп алыу, урлау мәғәнәһендә.**